Iga inimese anatoomia on erinev – pole olemas kahte täpselt ühesugust näokuju.
#000001
Kui prillid pole paigaldatud vastavalt prillikandja füsioloogilistele näokuju parameetritele, ei pruugi prillikandjad kogeda täielikku 3D nägemist, mis on aga ülioluline heaks kauguse tajumiseks.
#000002
FaceFitTM Tehnoloogia optimeerib nägemisväljad nii, et toob prilliklaasi disainis esile kandmisparameetrite füsioloogilise asendi. Arvesse võetakse prilliraami andmed, silmade asend (PD ja paigalduskõrgus) ning prilliraami sobivus ninal ja kõrvade peal.
#000003
Mittestandartsete parameetritega näo tüübi puhul (nt. erinev kaldenurk), seab läbi standartse progressiivklaasi disaini vaatamine ohtu täieliku vaatevälja tajumise (nagu on näidatud kollase joonega parempoolsel pildil).
Tulemus: kolme-dimensioonilist pilti pole võimalik näha.
#000004
FaceFitTM Tehnoloogiaga prillilklaasid on optimeeritud näokujule ning tagab prillikandjale täieliku 3D nägemiskogemuse ka prillide mittestandartses kandmisasendis.
#000005
FrameFit+® ́i sisaldav ainulaadne Adaptation ControlTM Technology (Adaptatsiooni Kontrolli Tehnoloogia- ACT/AKT) annab prillikandjale, moetrendide kiiresti muutuvas maailmas, vabaduse valida ükskõik millise prilliraami ja kohandada see ka kiiresti oma prilliklaasidega.
#000006
Adaptation ControlTM Tehnoloogia võtab arvesse harjumuspärase silma pöördenurga ning kohandab sellele vastavalt prilliklaasi progressiooni ala. FrameFit+ ® Tehnoloogia omakorda arvestab läätse suuruse ja prilliraami kujuga, et vältida lähedale vaatmise ala väljalõikamist.
#000007
Sõltumata prilliraamist on kerge ja kiire prilliklaasidega kohaneda.
Pingevaba nägemine trükikirja lugemisel ja digitaalsete seadmete kasutamisel inimestel vanuses 40+.
Võttes arvesse väljakutsed kiiresti arenevas tänapäeva maailmas, võimaldavad prilliklaasid kiiresti ümberfokusseerida ja annavad dünaamilise nägemise kogu päevaks.
#000008
Drive safe – sõida ohutult!
#000009
Digital InsideTM Tehnoloogia arvestab erinevaid lugemiskaugusi paberkandjal ja digitaalsetest seadmetest informatsiooni lugemiseks.
#000010
Uus progressiivklaas ZEISS Precision Pure
#000011
Tulemus: pingevaba ja loomulik pea ja keha hoiak. Mida lühem on lugemiskaugus, seda suurem on silmade konvergents e ühtekoondumine ja sellega arvestatakse lugemisalade disainis. Seetõttu on prilliklaase mugav kasutada ajalehe lugemiseks ja digitaalsete seadmete kasutamiseks üheaegselt.
#000013
Üks paar prilliklaase igapäevaseks kasutamiseks ja ohutuks autojuhtimiseks
#000014
ZEISSi poolt väljatöötatud uued tehnoloogiad hõlmavad endas kolme tähtsat elementi, mis muudavad igapäevaseks kasutamiseks mõeldud prilliklaasid autojuhtimise ajal ohutumaks ja oluliselt mugavamaks:
#000015
Luminance Design® Tehnoloogia võtab vähestes valgustingimustes arvesse inimese tegeliku pupilli suuruse.
DuraVision® DriveSafe pinnakate vähendab tajutavat peegeldust kuni 64%.
ZEISSi DriveSafe prilliklaaside disainis on ühendatud kuni 43% laiem keskmisele kaugusele vaadatav ala, et oleks lihtsam fokuseerida armatuurlaua ja peeglite vahel ja kuni 14% laiem kaugele vaatamise ala maantee ulatuslikumaks nägemiseks.
#000016
7 soovitust prilliklaasile pinnakatete valimiseks.
#000017
Prillikandjad puutuvad prillipoes sageli kokku teemaga, mis esmapilgul tundub veidi segadust tekitav. Lisaks prilliklaasitüübi valimisele soovitakse teada, millist pinnakatet Sa oma prilliklaasidele soovid. Tõsi on, et paljudel juhtudel moodustab pinnakate, mis sisaldab tavapäraselt kõvendatud pinda ja peegeldusvastast katet, lõviosa prilliklaaside maksumusest.
#000018
Miks see nii on ja mida täpselt pinnakatted teile annavad? Kõige üldisemalt öeldes sõltub pinnakattest inimese nägemiskvaliteet. Näide, mida sageli oma klientidele toome on seotud aknaklaasiga. Füüsikast on teada, et klaasil on omadus valgust tagasi peegeldada. Läbi suletud aknaklaasi ei näe me nii selgelt välja kui siis, kui akna avame. See tähendab, et klaasile kantud peegeldusvastase katte füüsikalistest omadusest sõltub, kui selget pilti me läbi prilliklaasi näeme.
#000019
Muidugi näeme läbi ka spetsiaalse katteta klaasist, kuid nägemine ei ole selge. Lisaks ebaselgele nägemisele, mis on tingitud valguse peegeldumisest silma, on siin ka esteetiline külg- silmad ei ole ka teistele läbi prilliklaasi hästi nähtavad ja peale pildistamist jäävad silmade asemele hoopis helendavad valguslaigud.
#000020
Peegeldusvastaseid katteid on erinevate füüsikaliste omadustega ja parim on see kate, mille jääkpeegeldus on minimaalseim. Tänapäeval on toimunud katete tehnoloogias väga suured muutused. Kõvendatud pinnakiht on praegusel ajal juba täiesti elementaarne, kuid ka nende kvaliteet sõltub kasutatud tehnoloogiast. Kõvapinna funktsiooniks on kaitsta plastikprillikaase kriimustuste eest, kuigi 100% ei saa ükski kate seda tagada ja sõltub suuresti prillikandja hoolikusest.
#000021
Peegeldusvastased katted annavad viimase lihvi prilliklaasile ja aitavad nautida suurepärast nägemismugavust ja kontrastsust. Seega ei taga õige korrektsiooniga prilliklaasid optimaalset nägemiskvaliteeti.
#000022
Järgnevalt anname Sulle 7 kasulikku nõuannet prilliklaaside katete kohta – millised neist vastavad Sinu vajadustega kõige paremini ja missuguseid aspekte peaksid prillide ostmisel arvestama?
#000023
Peegeldusvastased (AR ehk antirefleks) katted – kohustuslik kõikidele prilliklaasidele. Mis teeb AR kattest hea katte?
#000024
Iga prilliklaasi pind peegeldab valgust – see on paratamatu fakt, mis võib sageli väga ärritavaks osutuda. Kõrgekvaliteediline AR kate kindlustab Sulle paremat väljanägemise, sest silmad paistavad prilliklaasist läbi ja elimineerivad ka enamiku häirivatest peegeldustest, mistõttu saavad sellest kasu ka teised inimesed. AR katted lihtsustavad oluliselt öist autojuhtimist või lugemist teatud valgustingimustes. Kõrgekvaliteediline AR kate koosneb erinevatest kihtidest, mis vastastikusel koostoimel annavad optimaalse efekti. Sel moel on erinevate valguse lainepikkusest tingitud peegeldused erinevatest suundadest minimaalsed ning vähendavad seeläbi ka silmade väsimust.
#000025
ZEISSi uus peegeldusvastane kate DuraVision® Platinum, tänu innovatiivsele tehnoloogiale, vähendab häirivaid peegeldusi ning tagab prakitilselt olematu jääkpeegelduse.
#000026
Milline kasu on kõvendatud pinnakattest?
#000027
Tänapäeval valivad kliendid endale enamasti plastikklaasid. Siiski pole need prilliklaasid nii tugevad kui mineraalklaasid ja need on tundlikumad kriimustuste tekkimise suhtes. Seetõttu on kõvendatud pinnakiht prilliklaaside kestvuse huvides kindlasti esimene valik.
#000028
Kas need prilliklaasid kestavad pikemalt ja pakuvad enam nägemismugavust?
#000031
Jah. DuraVision® Platinum tehnoloogiaga prilliklaasid koosnevad üheksast üliõhukesest kihist*. Need kihid täidavad nelja ülesannet: esiteks, saab baasmaterjal kõvendatud katte, seejärel erinevad peegeldusvastased katted ja lõpuks hüdrofoobse pinnakihi.
#000032
Kõige pealmine kiht prilliklaasile on nö pitseriks ja moodustab täiesti sileda/libeda pinna, mille tulemusel langevad mustus ja niiskus lihtsalt klaasipinnalt piiskadena maha ning priliklaasid püsivad kauem puhtana. Kui neid on siiski vaja puhastada, siis toimub see oluliselt lihtsamalt ja mugavamalt.
#000033
Kas see tähendab, et kaasaegsed antistaatilised ja vetthülgavad katted aitavad kergemini prilliklaase puhastada?
#000035
Jah. Esiteks, kaasaegsete katetega prilliklaasid näitavad suurepäraseid antistaatilisi omadusi ehk need määrduvad palju aeglasemalt ja tõmbavad ligi märkimisväärselt vähem tolmu ja ebemeid. Teiseks, vett ja -õlihülgav kiht tagab kerge puhastamise: prilliklaase on mugav puhastada ZEISSi prillipuhastuslapiga, või pesta sooja voolava vee all ja raputada järelejäänud veetilgad maha. Reeglina ei ole Teil vaja neid isegi mikrofiiber puhastuslapiga hõõruda, sest vedelik langeb piiskadena pinnalt lihtsalt maha. Selle tagab ZEISSi DuraVision® Platinum (DP) kate.
#000036
Mis on parim viis katetega prilliklaaside puhastamiseks?
#000037
Palun ärge kasutage oma prillide puhastamiseks T-särki, kleidisaba või (paber)taskurätti – isegi kõige pisemad mustuse osakesed võivad prilliklaasi kriimustada. Suur hulk väikseid kriimustusi võivad tuhmistada prilliklaasi pinda. Meie soovitame igapäevaseks prilliklaaside puhastamiseks voolavat sooja vett või ZEISSi puhastusspreid ja mikrofiibrist prillipuhastuslappi. Samuti võite kasutada ZEISSi niiskeid lappe, mis ei kahjusta klaasipinda. Need on käepärased väikesed niisked lapid, mis on eraldi pakendatud. Nende toime on pikajaline ning kindlustavad parema nägemise, sh võib neid kasutada paljude tänapäeva digitaalsete seadmete pindade puhastamiseks.
#000038
Kas on olemas muid väliseid tegureid, mis võivad minu prille kahjustada?
#000039
Jah, neid on palju! Maha kukkumine, ebaõigest käsitlemisest tingitud kriimustused, või ülemääraselt madala või kõrge temperatuuriga kokkupuutumine võivad kõik prilliklaase kahjustada. Tuleks vältida palaval suvepäeval prillide autos hoidmist. Sama kehtib ka saunas käimise või kodus prillide radiaatorile asetamise kohta: prilliklaasid pole lihtsalt sedasorti keskkonna jaoks tehtud. Sageli alahindavad prillikandjad ohtu, mida võivad tekitada mustuse osakesed, kui need satuvad klaasidele taskuräti või muu riideesemega puhastades. See võib klaase kriimustada. Kaasaegne kõvapinna kiht on abiks selle probleemi lahendamisel, sest muudavad prilliklaasid kriimustustele vastupidavamaks ja pikendavad tööiga.
#000040
AR katted on laste jaoks väga olulised – eriti, kui nad hakkavad juba koolis käima. Tänapäeval on katetega prilliklaase saadaval mõistliku hinnaga. Lihtsalt küsige oma optikult lisateavet. Kõvapind on laste prillidele absoluutselt kohustuslik. Ainult niimoodi suudavad need laste igapäevaelus vastu seista löökidele ja müksudele.
#000042
Tähtis: peaksite valima optiku, kes on harjunud tegelema lastega. Õige optik teostab põhjaliku lastesõbraliku silmauuring, mis kindlustab täpselt nende vajadustele vastavad personaalsed prillid.
#000043
Mis on ZEISS PhotoFusion® prilliklaasid ja 10 ideed, millal on neid mõistlik omada?
#000044
ZEISS PhotoFusion® on kõrgekvaliteediline isetumenev (fotokroomne) prilliklaas , mis reageerib vastavalt UV-kiirgusele, st välitingimustes päikese käes muutub kiiresti sama tumedaks kui päikeseprillid ja tagasi täiesti heledaks niipea, kui siseneme ruumi. ZEISSi optilised prilliklaasid kaitsevad 100% kahjulike UV-A ja UV-B kiirte eest ja neid on võimalik tellida pruuni ja halli värvitooniga.
#000045
Et hajutada mõnede prillikandjate kahtlusi värvitooni mitte piisava reageerimise kohta erinevates valgustingimustes, on ZEISS väljatoonud prillikandjatele 10 ideed nägemissituatsioonidest, kui isetumenevad prilliklaasid sobivad ideaalselt.
#000046
Mugavus: ZEISSi isetumenevad prilliklaasid on igapäevaseks kasutamiseks.
#000047
Kas vajad prille pidevalt? Kas Sind häirib, et pead alati kaasas kandma paralleelselt kahte paari prille, et näha perfektselt ruumis ja kaitsta silmi UV kiirte eest väljas päikese käes viibides?
#000048
Isetumenevad prilliklaasid muudavad Sinu elu palju mugavamaks, kuna prillid on igas valgussituatsioonis õiget värvitooni ja seda kõike ühes prillis. Optilised prilliklaasid PhotoFusion® suure või keskmise murdumisnäitajaga (õhendusega) tumenevad kõigest 15 -30 sekundiga eredas valguses või päikese käes. Ruumisiseselt muutuvad need jälle heledamaks tagasi 5-10 sekundiga ja on lühikese aja jooksul nägemiseks küllalt selged. Loomulikult on klaasidel 100%-line kaitse solaarsete UV kiirte eest kõikide värvitooni astmete juures.
#000049
Puhkus: ZEISSi isetumenevad prilliklaasid valgustundlikele silmadele.
#000050
Kas oled eriti tundlik valgusele? Pead lihtsalt teistest kiiremini haarama päikeseprillide järele. Isegi kui päike pilve tagant vaevalt piilub avastate, et nägemine nõuab juba teatud pingutust.
#000051
Isetumenevad prilliklaasid võivad olla suurepäraseks abiliseks pingete vähendamisel simades, kuna need kohanduvad vastavalt valgussituatsioonile praktiliselt lõputult. Nõrgas päikesevalguses ei muutu need täielikult nii tumedaks kui päikeseprillid ja seetõttu näete hoolimata tumenemisest siiski hästi.
#000052
Vähem pingeid: Isetumenevad prilliklaasid valgusmuutlikes tingimustes pikaajaliselt.
#000053
Sul on selja taga pikk tööpäev. Kannad prille ja pead oma töö tõttu liikuma sageli väljast sisse ja vastupidi. Pidevalt prillide vahetamine tekitab meelehärmi, sest sageli unustate seda teha või on Sul hetkel käed kinni. Silmad lähevad pingesse ja õhtuks tekib silmades põletav tunne.
#000054
Sinu jaoks pole isetumenevad prilliklaasid mitte luksus, vaid need on oluliseks abivahendiks- isegi kui nägemisprobleem on minimaalne. Sinu prillid muutuvad normaalsetest prillidest sisuliselt päikeseprilliks niipea, kui muudate oma töökohta seest välja ja vastupidi. Sul on olemas õige optiline nö tööriist iga töö jaoks ja Sinu silmad on selle eest tänulikud.
#000055
Selge nägemine: Isetumenevad prilliklaasid aktiivse ja sportliku eluviisiga inimestele.
#000056
Kas olete aktiivne või hoopis sportlik? Ilm ei pruugi alati teha koostööd ja valgustingimused sportimise ajal muutuvad pidevalt. Sul pole mahti oma prille vahetada.
#000057
Isetumenevad prilliklaasid tähendavad, et oled algusest peale ideaalselt varustatud igas valgussituatsiooniks. Sinu optilised PhotoFusion® prilliklaasid muudavad kiiresti oma värvi heledast tumedaks ja tumedast heledaks. Samal ajal kaitsevad need silmi kahjulike solaarse UV-A ja UV-B kiirte eest ning kõige olulisem selle juures on tõsiasi, et need klaasid parandavad Sinu nägemiskontrasti ja vähendavad peegeldust silma.
#000058
Lastesõbralik: Isetumenevad prilliklaasid tundlike silmadega lastele.
#000059
Laste silmad on isegi tundlikumad UV kiirte suhtes kui täiskasvanu omad, kuna nende silmad on alles arenemisjärgus ja lasevad rohkem valgust läbi. Tulemuseks on see, et lapsed vajavad silmadele tegelikkuses UV kaitset igapäevaselt.
#000060
Kui Sinu laps kannab prille, oleks soovitatav ja ka lapsele palju mugavam, soetada isetumenevate prilliklaasidega prillid. Nii saad olla kindel, et Sinu laps on kogu päeva vältel kaitstud kahjulike UV-A ja UV-B kiirte eest ja näeb igas valguses selgelt ilma pingeteta ning ei pea kahe prilliga žongleerima.
#000061
Piiranguteta igale kaugusele: Progressiivsed isetumenevad prilliklaasid.
#000062
Ühed prillid kõikideks situatsioonideks: nii nagu progressiivsete klaasidega prillid võivad päästa Sind pidevast prillide vahetamisest lugemisprilide vastu, nii hoiavad ära ka isetumenevad prilliklaasid pideva päikeseprillide vahetamise tavaprillide vastu. Jääb ära kaotamine, unustamine või teise paari prillide otsimine. Keskenduge hetkele ja nautige optimaalset nägemist kõikides valgustingimustes.
#000063
Kontaktläätsede asemel: Isetumenevad prilliklaasid kontaktläätsede kandjaile.
#000064
Kontaktläätsed – olgu siis igapäevaselt,- kuiselt,- aastaselt- ikka on kontaktläätsed Sinu parimaks sõbraks. Kuid on olemas olukordi, kus vajate ka prille. Sellegipoolest soovite olla sama vaba ja aktiivne, nagu enne, nt sportides. Kumerad sportlikud prillid isetumenevate prilliklaasidega võivad saada Sinu parimaks treeningu partneriks. Sul on alati olemas õige värvitoon ja UV kaitse -ükskõik, kas valguses või varjus ning Te näete palju kontrastsemalt. Sind ei pimesta valgus ja prillid kaitsevad silmi välistegurite eest, nagu tuul või mehaanilised kahjustused. Selleks, et saavutada puhanud ja pingevaba nägemine, vajate ainult ühte abivahendit.
#000065
Trenditeadlik: ZEISSi isetumenevad prilliklaasid kõikidele prilliraamidele.
#000066
Ajad, mil isetumenevad prilliklaasid nägid välja vanamoodsad ja inetud (liiga intensiivse ja ebameeldiva värvitooniga), on ammune minevik. Kaasaegsed isetumenevad prilliklaasid, nagu ZEISS PhotoFusion® , on saadaval loomulikes värvitoonides – täpselt nagu tavalised päikeseprillidki. Isetumenevaid prilliklaase saab lihvida igasse moodsasse prilliraami, ka kruviprillidesse või kumerate klaasidega prilliraamidesse.
#000067
Ringi reisides soovime olla eriti vabad ja paindlikud. Järelikult võivad isetumenevad prilliklaasid olla suurepäraseks reisikaaslaseks.
#000068
Siiski on situatsioone, kus isetumenevatele prilliklaasidele on vaja alternatiivi. Näiteks autos, kus tuuleklaas blokeerib enamiku UV kiirtest, muudavad isetumenevad prilliklaasid tooni ca 40% vähem. Kuigi PhotoFusion® prilliklaasid pakuvad teatud kaitset pimestamise vastu autos, soovitame siiski pika autoreisi ajal kanda “päris” päikeseprille.
#000069
Fotokroomsed optilised prilliklaasid reageerivad samuti temperatuuri erinevustele. See tähendab, et isetumenevad prilliklaasid tumenevad vähem eredas päikesevalguses, kui välistemperatuur on kõrge. Seetõttu soovitame eriti lõunapoolsetes riikides kanda kaasas ka päikeseprille.
#000070
Kaitse: Isetumenevad prilliklaasid meditsiinilistel põhjustel.
#000071
Kas kannatad sageli silmapõletike, kroonilise konjuktiviidi või kuiva ja tundliku silma sündroomi all? Peaksid eriliselt kaitsma oma silmi ereda valguse ja UV kiirte eest. Optilised prilliklaasid, mis pakuvad pidevat UV kaitset ja kohanduvad vastavalt valgustingimustele, võivad Sulle olla tõeliselt kasulikud. Silmaarst või optik saavad Sind otsuse tegemisel aidata.
#000072
Meie nõuanne isetumenevate klaaside ostmisel
#000073
Isetumenevate prilliklaaside toimimises ja kvaliteedis võib olla suuri erinevusi. Uurige oma optiku käest, kuidas isetumenevad prilliklaasid töötavad:
#000074
Kui kiiresti fotokroomsed optilised prilliklaasid tumenevad?
Kui kiiresti need muutuvad heledaks siseruumis?
Kas isetumenevad prilliklaasid pakuvad 100 % kaitset kahjulike UV-A ja UV-B kiirte eest?
Kui tumedaks võivad isetumenevad prilliklaasid muutuda tugevas päikesevalguses?
Kuidas reageerivad isetumenevad prilliklaasid varjus?
Kui hästi töötavad isetumenevad prilliklaasid autos?
#000075
ZEISS officelens – prilliklaasid kontoris töötamiseks
#000076
ZEISS officelens prilliklaasidel on lai nägemisväli lähedalt vahepealsele kaugusele vaatamiseks ( 1m -4m). See laseb Teil näha ja töötada täpselt sellises nägemisulatuses, mida Teie töö nõuab. Sealjuures on pea ja kael kogu tööpäeva jooksul loomulikus pingevabas asendis, mida ei saavuta nt lugemisprilli kasutades.
#000077
On olemas 4 erinevat versiooni:
#000079
1. “Raamat ehk Book” versioonil on tugevdatud fookus lugemiskaugusele maksimaalselt 1m. Võrdlusena lugemisprillidega, mis on peamiselt disianitud lugemiskaugusele, pakub “Raamat” märkimisväärselt laiemat nägemisvälja ja oluliselt pingevabamat seisundit.
#000080
Fikseeritud M.I.D on 100 cm.
#000081
2. “Lähedale” versioon on ideaalne inimestele, kes töötavad peamiselt arvutiga või loevad palju.
#000082
annavad terava nägemise lugemiseks fikseeritud
maksimaalse vahepealse kaugusega 200 cm .
#000083
3. “Ruumisisene” versioon on mõeldud inimestele, kes suhtlevad palju kolleegidega ja samal ajal töötavad arvutiekraani taga.
#000084
võimaldavad prillikandjal näha lugemis-kauguselt vahepealsele kaugusele ja annab terava nägemise lugemiseks fikseeritud maksimaalse vahepealse kaugusega 400 cm.
#000085
4. “Individuaalne” kontoriklaas: See versioon sobitub prillikandja individuaalsete vajadustega. Optimaalne maksimaalne nägemiskaugus määratakse konkreetse prillikandja jaoks ülitäpselt. Nende prilliklaaside tootmisel võetakse lisaks arvesse veel prillikandja tsentreemisandmed, lähedale töötamise kaugus ja prilliraami parameetrid.
#000086
annavad terava nägemise vabalt valitava vahepealse kaugusega 100 – 400 cm.
#000087
ZEISS kontoriklaasid, nii progressiivklaaside kui ühevaateliste prilliklaasidena on saadaval erinevate disainide (officelens Plus, officelens Superb ja officelens Individual) ja materjalidega. ZEISS kontoriklaasid pole mõeldud ainult töötamiseks, vaid on abiks ka vabal ajal – kui loete, vaatate TV-d, valmistate toitu, surfate Web-is, vestlete on-line ́is või kui mängite mõnd muusika instrumenti.
#000088
Küsige lisainfot optika kauplustest, sest prillimüüjad valivad Teie jaoks rõõmuga välja just Teile sobiva lahenduse ZEISS kontoriklaaside valikust.
#000089
Silmade treening – andke silmadele puhkust
#000090
Silmad vajavad aeg-ajalt puhkust. Järgnevaid harjutusi on võimalik kiiresti ja mugavalt töö juures teha, et anda silmadele lühike, kuid efektiivne puhkus.
#000091
Tänapäevane elustiil seab silmadele kõrged nõudmised. Kui töötate arvutiga, siis tuleb silmadel kohanduda erinevate kontrastide ja erksate valguse tasemete vahel kuni 30 000 korda päevas. Sarnased numbrid kehtivad autosõidu ja spordi tegemise ajal. Pole ime, et meie silmad saavad selle all kannatada, muutuvad vesiseks, punaseks ja sügelevaks. Sageli kaasnevad sellega ka pinged kaelas ja peavalud. See ei pea kindlasti nii olema.
#000092
Teaduslikud uuringud näitavad, et pidev monitori vaatamine kahjustab silmi. Kontrastide ja värvide eristamine ning lühikese ja pika distantsi vahetamine muutub üha raskemaks. Pidev lähedale vaatamisega seotud töötamine võib isegi piirata Teie nägemisvälja.
#000093
Paar lihtsat silmaharjutust aitavad Teil taas nö rajale saada ja taastada valutu nägemine. Need võtavad ainult paar minutit, neid saab teha igal pool ja igal ajal ning võivad aidata Teil arvutiga töötamisel paremini keskenduda. Miks mitte siis selle peale minna? Siin on ülevaade, kuidas oma silmi parimal moel lõõgastada.
#000094
Veenduge, et istute mugavalt, puhake oma käsi tasasel pinnal, sulgege silmad ja asetage peopesad oma silmadele nii, et oleks täielikult pime. Soojus ja pimedus teevad head meie silmadele. Tasakesi peopesaga silmade katmisega (silmamunadele survet avaldamata) võite saavutada 2- 3 minuti pikkuse sügava lõõgastuse. Nüüd hingake 1-2 minuti jooksul aeglaselt ja rahulikult sisse ja välja. Seejärel eemaldage käed aeglaselt nii, et päevavalgus Teid ei pimestaks.
Istuge mugavalt toolil ja hoidke pea otse. Seejärel vaadake 2-3 sekundit neljas erinevas suunas (üles, alla, vasakule, paremale) nii kaugele kui võimalik. Korrake harjutust kolm korda. Tähtis on, et liigutate ainult oma silmi, mitte pead.
Kolme sõrmega masseerimine on järeleproovitud abinõu üleväsinud silmadele. Asetage oma pöial ja keskmine sõrm ninajuurele nii, et nimetissõrm jääks kulmude vahele. Nüüd tehke kolme sõrmega väikeseid ringikujulisi liigutusi avaldades kerget survet ninajuurele –
#000095
15 sekundi pärast on kogu piirkond lõdvestunud.
#000096
Istuge sirgelt ja sirutage üks käsi nina ees välja, pöial ülespoole. Nüüd valige 5 objekti: ninaots, välja sirutatud käsi, teie pöial ja veel kaks objekti ruumis, mis asetsevad teist kaugemal. Vaadake igat objekti vaheldumisi, lastes pilgul peatuda igal objektil mõne hingetõmbe jooksul. Lõpuks, kasutage mõlemat silma ja laske pilgul ekselda oma ninaotsa, käe, pöidla ja kahe muu objekti ümber ning lõpetage harjutus kaugusesse vaatamisega.
Tõstke oma parem nimetissõrm silmade kõrgusele, silmadest umbes küünarvarre kaugusele. Hoidke oma vasakut nimetissõrme selle taga. Kindla rütmi järel vaadake ühelt sõrmelt teisele. Korrake seda harjutust 15 korda ühe minuti vältel.
Liblika harjutus (et ennetada kuiva silma sündroomi)
Vaadake, pea otse enda ette ja lõdvestage oma näolihased ja alumine lõug. Seejärel avage ja sulgege mõlemaid silmalauge kuni 20 korda. Hoidke oma lihased koguaeg lõdvestununa – Teie silmalaud peaksid liikuma pehmelt ja pingutusteta, justkui liblika tiivad.
#000097
PS! Uuringud näitavad, et silmaharjutused aitavad vähesel määral tõsta nägemisteravust, kuid praegusel hetkel puuduvad teaduslikud tõestused selle kohta, et need vabastavad Teid prillide kandmisest. Kindlasti ei tohiks istuda autorooli ilma prillideta, kui need on arsti poolt Teile ette nähtud.
#000098
Kui peate silmade treenimist ebamugavaks ja tüütuks tegevuseks, siis soetage endale ZEISS Digital prilliklaasid, mis on spetsiaalselt ette nähtud digitaalsete seadmete kasutajatele ja vastavate vaevuste leevendamiseks.
#000099
Meie näo kaks poolt on erinevad, s.t ei ole sümmeetrilised.
On võimatu, et kahel inimesel on silmade vahe teineteisest täpselt ühesugusel kaugusel.
Kui hoida peeglit vertikaalselt nina peal ja vaadata peeglist oma näo mõlemat poolt, näete kuidas võiks nägu välja näha sümmeetrilisena ja kui kummaline see meile tunduks. See näitab samuti, kui erinevalt näeme oma paremat ja vasakut silma läbi prillide.
Seetõttu ongi optikul prilliklaaside kohandamisel väga oluline teada, kuidas iga prillikandja läbi oma prillide näeb. Ainult niimoodi saab prille korralikult vastavasse prilliraami paigaldada.
#000100
Kas teadsite, et isegi kõige täpsemad prilliläätsed ei suuda toimida oma kõrgeimal tasemel, kui tsentreerimine, s.t prilliklaaside paigaldus spetsiaalselt välja valitud prilliraami, silmade vahe ja näo proportsioonid ei ole korrektselt mõõdetud? Kuni 40% väärtuslikust nägemisteravusest võib sel moel kaduma minna. See on oluline ühevaateliste prilliklaaside ja eriti tähtis progressiivsete prilliklaaside tsentreerimise korral.
Progressiivsete prilliklaaside korral peavad kõik kolm nägemisvälja (kaugele, vahepealsele ja lähedale vaatamise kaugus) olema optimaalselt kohandatud. Ideaalis peaks prillikandja oma normaalasendis olema võimeline mugavalt lugema, kui vaatab läbi lähedale vaatamise ala, arvutiga töötama vahepealse alaga ja autot juhtima kaugele vaadates.
Õige tsentreerimine ja loomulikult valitud prilliklaasi disain mängib otsustavat rolli kohese progressiivläätsedega harjumise tagamisel. Juba millimeetrine erinevus võib olla kriitilise tähtsusega.
#000101
ZEISS tõi 1992.aastal turule kõige esimese tsentreerimisseadme – Video Infral, millele 2004. aastal järgnes täiustatud versioon i.Terminal®. Seda seadet hinnati 2011. aastal kui “parimat tsentreerimisseadet optikaturul”1. Juba samal, 2011. aastal tuli ZEISS turule uuendatud versiooniga i.Terminal®2.
#000102
Prilliklaasidele käsitsi pupillide keskkoha märkimine on meie jaoks igapäevane nähtus. Tavapäraselt peab prillikandja vaatama läbi endale välja valitud prilliraami ja optik märgib ristikesega spetsiaalse pliiatsi abil prilliklaasile pupilli asukoha ja silmavahe (PD).
#000103
Mujal maailmas peetakse seda juba iganenud mõõtmismeetodiks, sest taoline mõõtmine annab küll ka tulemuse, kuid on selgelt subjektiivne. Tänapäeval on olemas alternatiiv, kus optik saab töötada juba palju täpsemalt (kuni 0,01 mm täpsusega) ja seda pakub ZEISS’i i.Terminal®2, mis annab inimesest objektiivse pildi koos prilliraamiga. Protsess näeb ise välja nii: inimene seisab endale sobiva prilliraamiga tsentreerimisaparaadi ette ja tsentreerimine teostatakse kõrge-kvaliteedilise fotona lihtsalt, kiiresti ja äärmiselt täpselt. Toimub see kõik vaid ühe hetkega. Kindlasti on selline mõõtmine inimesele palju meelepärasem juba seetõttu, et optik ei pea astuma prillikandja nn personaalsesse ruumi, et seda teostada. Prillikandja seisab võimalikult vabalt terminali ette ja vaatab läbi prillide täpselt nii, nagu ta seda igapäevaselt teeb. Mida täpsemalt optik teab, kuidas Te läbi oma uute prillide vaatate, seda paremini on ta võimeline nendesse prilliläätsed kohandama. i.Terminal®2 töötab kõrgtehnoloogilise kaamera ja ZEISS’i tarkvara programmiga, mis mõõdab ühe kliki abil ära tsentreerimisandmed, salvestab need ja teeb arvutused vastavate prilliklaaside tootmiseks.
#000104
i.Terminal® suudab 60 sekundiga haarata ja arvutada välja erinevaid paigalduse parameetreid, s.h:
#000105
• Prilliraami mõõdud (A, B, DBL)
#000106
• Monokulaarse sarvkesta kauguse (eraldi mõlema silma vahe) – mono PD
#000107
• Sarvkesta kauguse prilliraamist (BVD)
#000108
Ainult siis, kui prilliraam on täpselt kohandatud igale inimesele individuaalselt, saavad prilliläätsed täielikult toimida.
#000109
Meie soovitus: Juhul, kui Teie silmade tsenter on mõõdetud käsitsi (ilma i.Terminalita) ning pärast esialgselt uute prillidega harjumise etappi tunnete nendega ennast ebamugavalt, võib põhjuseks olla ebakorrektselt mõõdetud tsenter.Anna sellest kindlasti alati oma optikule teada.
#000110
1Allikas: USA-s 2011. aastal 1786 optikuga koostöös läbi viidud uurimus digitaalsete tsentreerimise seadmete kohta.
#000112